Legal Document

Category: 715

Text:
25α. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 22 της 11/20 Ιαν. 1967 (ΦΕΚ Α΄ 7) Περί περιορισμού των ορίων του εν Σκαραμαγκά Ελευθέρου Τελωνειακού Συγκροτήματος της Ανωνύμου Ελληνικής Εταιρείας Πετρελαίων «ΚΑΛΤΕΞ» Έχοντες υπ’ όψιν: 1)Το άρθρ. 4 του Νόμ. 436/1914 (ΦΕΚ 357/1914) «περί δασμολογικής αφομοιώσεως των νέων χωρών», ως τούτο συνεπληρώθη δια της παρ. 7 του άρθρ. 15 του Ν.Δ. 4257/1962 (ΦΕΚ 172/Α/62), 2)το άρθρ. 12 του Νόμ. 390/1914 (ΦΕΚ 342/Α/1914) «περί Ελευθέρας Ζώνης Θεσσαλονίκης» και 3)την υπ’ αριθ. 1062/7.12.66 γνωμοδότησιν του Συμβουλίου της Επικρατείας, προτάσει του Ημετέρου επί των Οικονομικών Υπουργού, απεφασίσαμεν και διατάσσομεν: Άρθρ.1.-Η εδαφική έκτασις των εν Σκαραμαγκά εγκαταστάσεων της Ανωνύμου Ελληνικής Εταιρείας Πετρελαιοειδών ΚΑΛΤΕΞ των λειτουργουσών ως Ελεύθερον Τελωνειακόν Συγκρότημα, δυνάμει του από 22 Ιουλ. 1952 Β.Δ/τος (ΦΕΚ 196/Α/1952) υπό την τότε επωνυμίαν «Σ. ΡΕΣΤΗΣ και Σία» περιορίζεται κατά 2.289,85 τετραγ. μέτρα προς δημιουργίαν ελευθέρου χώρου ταύτης. Άρθρ.2.-Ο απομένων χώρος του εν Σκαραμαγκά Ελευθέρου Τελωνειακού Συγκροτήματος της Ανωνύμου Ελληνικής Εταιρείας Πετρελαιοειδών «ΚΑΛΤΕΞ», μετά τον κατά το προηγούμενον άρθρον περιορισμόν αυτού, αποτελείται εκ συνολικής εκτάσεως 53.004,92 τετραγ. μέτρων και συνορεύει, ως τούτο εμφαίνεται εις το συνημμένον τω παρόντι Δ/τι και από 16.8.1966 συνταγέν τοπογραφικόν σχεδιάγραμμα. Εις τον Ημετέρον επί των Οικονομικών Υπουργόν, ανατίθεμεν την δημοσίευσιν και εκτέλεσιν του παρόντος Δ/τος. Ελεύθερα Τελωνειακά Συγκροτήματα 30.Δ.β.24-25α 30.Δ.β.24-25α Ελεύθερα Τελωνειακά Συγκροτήματα